Foto: Pixsell/Ivo Čagalj



U NOĆI sa subote na nedjelju u Kaštel Starom u dvorištu pred obiteljskom kućom u Ulici Ivana Pavla II. izgorio je osobni automobil Seat Leon u vlasništvu 60-godišnjaka. Vatra je zahvatila i u blizini parkirani Renault Clio 52-godišnjeg vlasnika.



Seat je planuo oko ponoći, a policijskim očevidom utvrđeno je da je i ovaj automobil zapaljen. Policija je večeras izvijestila kako je uzrok požara otvoreni plamen ili žar.



Provode kriminalističko istraživanje.

Policija je dosad imala malo uspjeha u otkrivanju počinitelja te naručitelja potpala. Rijetko koji je slučaj riješen, a u posljednje dvije godine na širem splitskom području izgorjelo je na desetke vozila. Prije samo pet dana na TTTS-u zapaljeni su kamioni Ivana Batalića. Štetu je procijenio na više od 100 tisuća eura, a ponudio je i 10 tisuća eura nagrade za informacije o osobama koje su mu zapalile kamione.



